Diari Oficial de la Generalitat Valenciana


Sumari del DOGV 5799, del 04-07-2008 (2008/8110)

RESOLUCIÓ de 9 de maig de 2008, de la directora general d'Habitatge i Projectes Urbans, per al reconeixement del distintiu de qualitat Marca Aidico Producte. Àrids per a formigons estructurals, amb la referència 0701P11/08.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5799

Data del DOGV
:   04-07-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/8110


Data del document
:   09-05-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Anàlisi jurídica

 Descriptors 

:   * indústria de la construcció
    * formigó

RESOLUCIÓ de 9 de maig de 2008, de la directora general d'Habitatge i Projectes Urbans, per al reconeixement del distintiu de qualitat Marca Aidico Producte. Àrids per a formigons estructurals, amb la referència 0701P11/08. [2008/8110]  
Ramón Congost Vallés, en nom i representació d'Aidico entitat de certificació, domiciliada al parc tecnològic de l'av. Benjamin Franklin, 17 de Paterna (València), ha sol·licitat la renovació del reconeixement oficial del distintiu de qualitat Marca Aidico Producte. Àrids per a formigons estructurals, denominada anteriorment Marca CV per a àrids per a formigons estructurals, i reconeguda per la Direcció General d'Arquitectura, amb la referència 0701P07/07.  
L'expedient per al reconeixement d'aquest distintiu s'ha tramitat de conformitat amb la Llei 30/1992 de 26 de novembre, modificada per la Llei 4/1999 de 13 de maig, i mitjançant aquest s'ha comprovat el compliment dels requisits exigits pel Decret 164/1998, de 6 d'octubre, del Govern Valencià i l'Ordre de 26 d'octubre de 1998, del conseller d'Obres Publiques, Urbanisme i Transports.  
En virtut d'això, i a proposta de l'Àrea de Qualitat en l'Edificació, aquesta Direcció General resol:  
Primer  
Reconéixer el distintiu de qualitat que atorga Aidico entitat de certificació, denominat Marca Aidico Producte. Àrids per a formigons estructurals, amb la referència 0701P11/08.  
El producte se certifica segons les especificacions de la norma 146121:2000 i l'Ordre 23034 del Ministeri de Ciència i Tecnologia, de 21 de novembre de 2001, següents: granulometria, terrossos d'argila, partícules blanes, partícules lleugeres, compostos totals de sofre, sulfats solubles, clorurs, matèria orgànica, equivalent d'arena, blau de metilé, reactivitat, friabilitat, resistència al desgast, absorció d'aigua i pesos específics, continguts en fins, coeficient de forma i índex de lloses; per a la seua utilització com a component del formigó i que s'identifica mitjançant,  
La característica de l'àrid: segons la grandària (gros, fi o total), segons la forma (triturat, arredonit o mixt) i segons siga llavat o no llavat.  
La granulometria de l'àrid: segons el que s'ha definit per al Marcatge CE en la norma harmonitzada EN 12385:2002 i el que indica l'art. 28.2 de la Instrucció de Formigó Estructural (EHE).  
L'ambient: a què podrà estar sotmés el formigó a què es destina l'àrid, segons l'art. 8.2.1. de la Instrucció del Formigó Estructural (EHE).  
El tipus de formigó: a què es destinarà l'àrid segons l'art. 39.2 de la Instrucció de Formigó Estructural (EHE)  
Segon  
L'abast del reconeixement de la Marca Aidico Producte. Àrids per a formigons estructurals és l'indicat en el Decret 107/1991 de 10 de juny, del Consell de la Generalitat Valenciana i l'Ordre de 30 de setembre de 1991, del conseller d'Obres Públiques, Urbanisme i Transports, per la qual s'aprova el LC-91. En particular, la justificació de la recepció d'aquest producte certificat en les obres d'edificació d'habitatges, es realitzarà de conformitat amb la Instrucció núm. 1, de la Direcció General d'Arquitectura i Habitatge de la Conselleria d'Obres Públiques, Urbanisme i Transports, publicada en el DOGV núm. 3579, de 9 de setembre de 1999.  
Tercer  
La validesa del reconeixement del distintiu Marca Aidico Producte. Àrids per a formigons estructurals serà pel període d'un any natural comptador a partir de la data d'aquesta resolució, i queda supeditat al compliment de les condicions establides en el Decret 164/1998 de 6 d'octubre i l'Ordre de 26 d'octubre, del conseller d'Obres Públiques, Urbanisme i Transports. El reconeixement podrà prorrogar-se per igual període totes les vegades que ho sol·licite l'entitat de certificació.  
Quart  
Qualsevol variació en les condicions que serviren de base per al reconeixement del distintiu Marca Aidico Producte. Àrids per a formigons estructurals haurà de ser comunicada a aquesta Direcció General en el moment en què es produïsca.  
Contra aquesta resolució, que no esgota la via administrativa, es pot interposar recurs d'alçada davant de la secretària autonòmica de Medi Ambient, Aigua, Urbanisme i Habitatge, en el termini d'un mes comptador des de la notificació, d'acord amb el que preveu l'article 114 de la Llei 30/1992 de 26 de novembre, de règim jurídic de les administracions públiques i del procediment administratiu comú, modificada per la Llei 4/99, de 13 de gener.  
Aquesta resolució es publicarà en el Diari Oficial de la Comunitat Valenciana per a coneixement general.  
València, 9 de maig de 2008.- La directora general d'Habitatge i Projectes Urbans: M. Jesús Rodríguez Ortiz.